				|

		52014PC0175

			Ehdotus EUROOPAN PARLAMENTIN JA NEUVOSTON ASETUS neuvoston asetuksessa (EY) N:o 73/2009 säädettyjen suorien tukien mukautusasteesta kalenterivuodeksi 2014 /* COM/2014/0175 final - 2014/0097 (COD) */

			   	PERUSTELUT
1.           EHDOTUKSEN TAUSTA
Euroopan unionin toiminnasta tehdyssä
sopimuksessa vahvistetaan unionin rahoitusta koskeva perussääntö, jonka mukaan
unionin vuotuinen talousarvio on laadittava monivuotista rahoituskehystä
noudattaen.
Jotta maatalousalaa voitaisiin tukea
maataloustuotteiden tuotantoon tai jakeluun vaikuttavissa merkittävissä
kriiseissä, olisi perustettava kriisivaraus tekemällä kunkin vuoden alussa
suoriin tukiin vähennys yhteisen maatalouspolitiikan rahoituksesta,
hallinnoinnista ja seurannasta 17 päivänä joulukuuta 2013 annetun Euroopan
parlamentin ja neuvoston asetuksen (EU) N:o 1306/2013[1] 26 artiklassa säädetyn
rahoituskurimenetelmän avulla. Mainitun asetuksen 25 artiklan mukaan
maatalousalan kriisivarauksen kokonaismäärä on 2 800 miljoonaa euroa, ja
se jakautuu tasasuuruisiin 400 miljoonan euron (vuoden 2011 hinnat) vuotuisiin
eriin kaudella 2014–2020 ja sisältyy monivuotisen rahoituskehyksen otsakkeeseen
2. Komission tekemään vuoden 2015 talousarvioesitykseen sisällytettävä
varauksen määrä on 433 miljoonaa euroa käyvin hinnoin, ja se katetaan yhteisen
maatalouspolitiikan suoria tukijärjestelmiä koskevista yhteisistä säännöistä ja
tietyistä viljelijöiden tukijärjestelmistä 19 päivänä tammikuuta 2009 annetun
neuvoston asetuksen (EY) N:o 73/2009[2]
liitteessä I lueteltujen suorien tukien vähennyksellä.
Sen varmistamiseksi, että yhteisen
maatalouspolitiikan (YMP) rahoittamiseen käytettävät määrät noudattavat
markkinoihin liittyvien menojen ja suorien tukien rahoittamiseen käytettäviä
otsakkeen 2 vuotuisia enimmäismääriä, jotka vahvistetaan vuosia 2014–2020
koskevan monivuotisen rahoituskehyksen vahvistamisesta 2 päivänä joulukuuta 2013
annetussa neuvoston asetuksessa (EU, EURATOM) N:o 1311/2013[3], rahoituskurimenetelmää
on lisäksi sovellettava silloin, kun suorien tukien rahoittamiseen ja
markkinoihin liittyvien menojen rahoittamiseen liittyvät ennusteet osoittavat –
ottaen huomioon Euroopan maatalouden tukirahaston (maataloustukirahasto) ja
Euroopan maaseudun kehittämisen maatalousrahaston (maaseuturahasto) väliset
määrärahojen siirrot – rahoituskehyksen otsakkeeseen 2 sisältyvän vuotuisen
enimmäismäärän ylittyvän. Tämä maataloustukirahaston vuoden 2015 menoja varten
käytettävissä oleva nettomäärä vahvistetaan komission täytäntöönpanoasetuksessa
asetuksen (EU) N:o 1306/2013 16 artiklan mukaisesti samassa yhteydessä kun
annetaan komission delegoitu asetus asetuksen (EY) N:o 73/2009, asetuksen (EU)
N:o 1305/2013 ja asetuksen (EU) N:o 1307/2013 rahoitusliitteiden muuttamisesta.
Vuoden 2015 talousarvioesitystä laadittaessa
on havaittu suorien tukien ja markkinoihin liittyvien menojen ensimmäisten
talousarvioennusteiden osoittavan, että otsakkeeseen 2 sisältyvä
varainhoitovuoden 2015 enimmäismäärä (maataloustukirahaston ja maaseuturahaston
välisten siirtojen jälkeen[4])
ei todennäköisesti ylity, eikä rahoituskurin lisäsoveltamiseen ole siten
tarvetta.
Edellä esitetyn perusteella komissio tekee
ehdotuksen, joka koskee suorien tukien mukautusasteen vahvistamista
kalenterivuodelle 2014 ja jonka Euroopan parlamentti ja neuvosto hyväksyvät
viimeistään 30. kesäkuuta 2014 asetuksen (EU) N:o 1306/2013 26 artiklan 3
kohdan mukaisesti. Jos mukautusastetta ei kuitenkaan ole vahvistettu
viimeistään 30. kesäkuuta 2014, komissio vahvistaa sen samaisen artiklan
nojalla.
2.           KUULEMISTEN JA
VAIKUTUSTENARVIOINTIEN TULOKSET
Tällä ehdotuksella pannaan täytäntöön
asetuksen (EU) N:o 1306/2013 26 artiklassa ja asetuksen (EU) N:o 1307/2013 8
artiklassa säädetyt säännöt. Ennakolta tehtyä intressitahojen kuulemista ja
vaikutusten arviointia ei tarvittu.
3.           EHDOTUKSEN OIKEUDELLINEN
SISÄLTÖ
Tässä ehdotuksessa vahvistetaan
rahoituskurista johtuvan mukautusasteen prosenttimäärä kalenterivuoden 2014
osalta.
Koska jäsenvaltioilla on mahdollisuus
suorittaa viljelijöille maksuja suorien tukien sääntöjenmukaisen
maksamisajanjakson päätyttyä ja koska rahoituskurista johtuva mukautusaste
vaihtelee kalenterivuosittain, rahoituskurin vaikutus viljelijöille
myönnettävien suorien tukien määriin ei saisi vaihdella sen mukaan, milloin
jäsenvaltiot suorittavat maksut viljelijöille. Viljelijöiden tasavertaisen
kohtelun varmistamiseksi mukautusastetta olisi sovellettava viljelijöille
myönnettävien suorien tukien määriin ainoastaan kalenterivuonna 2014 jätettyjen
tukihakemusten osalta riippumatta siitä, milloin maksu tosiasiallisesti
suoritetaan.
Yhteisen maatalouspolitiikan
tukijärjestelmissä viljelijöille myönnettäviä suoria tukia koskevista
säännöistä 17 päivänä joulukuuta 2013 annetun Euroopan parlamentin ja neuvoston
asetuksen (EU) N:o 1307/2013[5]
8 artiklan 1 kohdassa säädetään, että suoriin tukiin sovellettavaa
mukautusastetta olisi sovellettava vain suoriin tukiin, jotka ylittävät 2 000
euroa. Bulgariassa, Romaniassa ja Kroatiassa otetaan suoria tukia
kalenterivuonna 2014 asteittain käyttöön. Sen vuoksi rahoituskuria ei sovelleta
näihin jäsenvaltioihin.
4.           TALOUSARVIOVAIKUTUKSET
Rahoituskurista johtuvan mukautusasteen
laskeminen on osa vuoden 2015 talousarvioesityksen laadintaa.
Komission tekemään vuoden 2015
talousarvioesitykseen sisällytettävä maatalousalan kriisivarauksen määrä on 433
miljoonaa euroa käyvin hinnoin. Suorien tukien ja markkinoihin liittyvien
menojen ensimmäiset talousarvioennusteet ovat osoittaneet, että
maataloustukirahaston varainhoitovuoden 2015 enimmäismäärä (maataloustukirahaston
ja maaseuturahaston välisten siirtojen jälkeen) ei todennäköisesti ylity. Tämän
laskennan perusteena käytetty maataloustukirahaston vuoden 2015 menoja varten
käytettävissä oleva nettomäärä on 44 190 miljoonaa euroa.
Rahoituskurin soveltamisesta johtuva
kokonaisvähennys on siten 433 miljoonaa euroa. Rahoituskurista johtuvan
mukautusasteen prosenttimäärä on 1,301951. Se on laskettu ottaen huomioon, että
sitä sovelletaan ainoastaan 2 000 euroa ylittäviin määriin ja ettei sitä
sovelleta kaikissa jäsenvaltioissa.
Kyseisen mukautusasteen soveltaminen aiheuttaa
sen, että suorien tukien määrät alenevat niiden budjettikohtien osalta, jotka
koskevat viljelijöiden kalenterivuoden 2014 osalta (varainhoitovuosi 2015)
jättämiin tukihakemuksiin liittyviä menoja.
5.           VAIHTOEHTOISET SEIKAT
Tässä asetuksessa vahvistetun mukautusasteen
määrittämisen lisäksi asetuksen (EU) N:o 1306/2013 26 artiklan 4 kohdassa myös
säädetään, että komissio voi käytettävissään olevien uusien tietojen
perusteella hyväksyä täytäntöönpanosäädöksiä, joilla tarkistetaan mukautusastetta.
Komissio tarkastelee markkinoihin liittyvien menojen ja suorien tukien
ennusteita uudelleen laatiessaan lokakuussa 2014 vuoden 2015
talousarvioesityksen oikaisukirjelmää ja mukauttaa tarvittaessa mukautusastetta
viimeistään 1. joulukuuta 2014.
2014/0097 (COD)
Ehdotus
EUROOPAN PARLAMENTIN JA NEUVOSTON ASETUS
neuvoston asetuksessa (EY) N:o 73/2009
säädettyjen suorien tukien mukautusasteesta kalenterivuodeksi 2014
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 43 artiklan 2 kohdan,
ottavat huomioon Euroopan komission
ehdotuksen,
sen jälkeen, kun esitys
lainsäätämisjärjestyksessä hyväksyttäväksi säädökseksi on toimitettu kansallisille
parlamenteille,
ottavat huomioon Euroopan talous- ja
sosiaalikomitean lausunnon[6],
ottavat huomioon alueiden komitean lausunnon[7],
noudattavat tavallista
lainsäätämisjärjestystä,
sekä katsovat seuraavaa:
(1)       Euroopan parlamentin ja
neuvoston asetuksen (EU) N:o 1306/2013[8]
25 artiklassa säädetään, että on muodostettava varaus, josta on tarkoitus
tarjota maatalousalalle lisätukea maataloustuotteiden tuotantoon tai jakeluun
vaikuttavissa merkittävissä kriiseissä, tekemällä kunkin vuoden alussa suoriin
tukiin vähennys mainitun asetuksen 26 artiklassa tarkoitetun
rahoituskurimenetelmän avulla.
(2)       Asetuksen (EU) N:o 1306/2013 26
artiklan 1 kohdan mukaan sen varmistamiseksi, että markkinoihin liittyvien
menojen ja suorien tukien rahoittamiseksi neuvoston asetuksessa (EU, Euratom)
N:o 1311/2013[9]
vahvistettuja vuotuisia enimmäismääriä noudatetaan, on määrättävä mukautusaste,
jota sovelletaan suoriin tukiin, jos asianomaisen enimmäismäärän puitteissa
rahoitettavia toimenpiteitä koskevat rahoitusennusteet osoittavat jonkin
varainhoitovuoden osalta, että vuotuiset enimmäismäärät tulevat ylittymään.
(3)       Komission tekemään vuoden 2015
talousarvioesitykseen sisällytettävä maatalousalan kriisivarauksen määrä on 433
miljoonaa euroa käyvin hinnoin. Kyseisen määrän kattamiseksi on kalenterivuoden
2014 osalta sovellettava rahoituskurimenetelmää suoriin tukiin, jotka
luetellaan neuvoston asetuksen (EY) N:o 73/2009[10] liitteessä I.
(4)       Komission tekemässä vuoden 2015
talousarvioesityksessä vahvistettavien suorien tukien ja markkinoihin
liittyvien menojen alustavat ennusteet osoittavat, ettei rahoituskuri ole
tarpeen.
(5)       Asetuksen (EU) N:o 1306/2013
26 artiklan 2 kohdan mukaan komissio antaa Euroopan parlamentille ja
neuvostolle mukautusastetta koskevan ehdotuksen viimeistään sen kalenterivuoden
maaliskuun 31 päivänä, jota kyseinen mukautus koskee.
(6)       Pääsääntöisesti viljelijälle,
joka jättää suoria tukia koskevan tukihakemuksen tietylle kalenterivuodelle
(N), maksetaan tuet tiettynä varainhoitovuodelle (N+1) sijoittuvana maksamisajanjaksona.
Jäsenvaltioilla on kuitenkin mahdollisuus tietyin rajoituksin suorittaa
viljelijöille maksuja kyseisen maksamisajanjakson päätyttyä. Tällaisia maksuja
saatetaan suorittaa myöhäisempänä varainhoitovuonna. Kun rahoituskuria
sovelletaan tiettyyn kalenterivuoteen, mukautusastetta ei pitäisi soveltaa
maksuihin, joita koskevat tukihakemukset on jätetty muina kalenterivuosina kuin
sinä, johon rahoituskuria sovelletaan. Viljelijöiden tasavertaisen kohtelun
varmistamiseksi on sen vuoksi asianmukaista säätää, että mukautusastetta
sovelletaan ainoastaan maksuihin, joista on jätetty tukihakemus sinä
kalenterivuonna, johon rahoituskuria sovelletaan, riippumatta siitä, milloin
maksu viljelijälle suoritetaan.
(7)       Euroopan parlamentin ja
neuvoston asetuksen (EU) N:o 1307/2013[11]
8 artiklan 1 kohdassa säädetään, että asetuksen (EU) N:o 1306/2013 26 artiklan
mukaisesti vahvistettua mukautusastetta sovelletaan ainoastaan yli 2 000
euron suuruisiin suoriin tukiin, jotka myönnetään viljelijöille vastaavana
kalenterivuonna. Lisäksi asetuksen (EU) N:o 1307/2013 8 artiklan 2 kohdassa säädetään, että suorien tukien asteittaisen
käyttöönoton seurauksena mukautusastetta sovelletaan Bulgariaan ja Romaniaan 1
päivästä tammikuuta 2016 ja Kroatiaan 1 päivästä tammikuuta 2022. Tässä
asetuksessa vahvistettua mukautusastetta ei näin ollen pitäisi soveltaa
viljelijöille kyseisissä jäsenvaltioissa maksettaviin tukiin,
OVAT HYVÄKSYNEET TÄMÄN ASETUKSEN:
1 artikla
1.           Asetuksen (EU) N:o 1306/2013 25
ja 26 artiklassa säädetyn
mukautuksen soveltamiseksi sekä asetuksen (EU) N:o 1307/2013 8
artiklan 1 kohdan mukaisesti
asetuksen (EY) N:o 73/2009 2 artiklan d alakohdassa
tarkoitettujen viljelijöille myönnettävien suorien tukien määriä, jotka
ylittävät 2 000 euroa ja joista on jätetty tukihakemus kalenterivuoden 2014
osalta, alennetaan 1,301951 prosenttia.
2.           Edellä 1 kohdassa säädettyä
vähennystä ei sovelleta Bulgariaan, Romaniaan ja Kroatiaan.
2 artikla
Tämä asetus tulee voimaan seitsemäntenä
päivänä sen jälkeen, kun se on julkaistu Euroopan unionin virallisessa
lehdessä.
Tämä asetus on kaikilta osiltaan
velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja

 RAHOITUSSELVITYS || FS/14/xxxxxxxxxx
 6.15.2014.1
   || PÄIVÄMÄÄRÄ: 7.3.2014
 1. || BUDJETTIKOHTA: Ks. talousarvioennuste alamomenttikohtaisen rahoituskurin soveltamisen jälkeen: 05 03 01 01 (Tilatukijärjestelmä) 05 03 01 02 (Yhtenäisen pinta-alatuen järjestelmä) 05 03 01 03 (Erillinen sokerituki) 05 03 01 04 (Erillinen hedelmä- ja vihannestuki) 05 03 01 05 (Erityistuki (68 artikla) – Tuotannosta irrotetut suorat tuet) 05 03 01 06 (Erillinen marjatuki) 05 03 01 07 (Uudelleenjakotuki) 05 03 02 06 (Emolehmäpalkkio) 05 03 02 07 (Emolehmälisäpalkkiot) 05 03 02 13 (Lammas- ja vuohipalkkio) 05 03 02 14 (Lammas- ja vuohialan lisäpalkkio) 05 03 02 28 (Silkkiäistoukkien tuki) 05 03 02 40 (Puuvillan pinta-alatuki) 05 03 02 44 (Erityistuki (68 artikla) – Tuotantoon sidotut suorat tuet) 05 03 02 50 (Posei – Euroopan unionin tukiohjelmat) 05 03 02 52 (Posei – Egeanmeren saaret) 05 03 10      (Maatalousalan kriisivaraus)   || MÄÄRÄRAHAT: milj. euroa 29 932,0 7 898,0 282,0 12,0 511,0 12,0 p.m. 884,0 49,0 22,0 7,0 0,5 239,0 1 447,0 420,0 0,2 433,0
 2. || OTSIKKO:   Ehdotus EUROOPAN PARLAMENTIN JA NEUVOSTON ASETUKSEKSI asetuksessa (EY) N:o 73/2009 säädettyjen suorien tukien mukautusasteesta kalenterivuodeksi 2014
 3. || OIKEUSPERUSTA:   Euroopan unionin toiminnasta tehdyn sopimuksen 43 artiklan 2 kohta
 4. || TAVOITTEET: Asetuksessa vahvistetaan rahoituskurista johtuva mukautusaste, jota sovelletaan viljelijöille myönnettävien suorien tukien määriin, jotka ylittävät 2 000 euroa ja joista on jätetty tukihakemus kalenterivuoden 2014 osalta.
 5. || VAIKUTUKSET TALOUSARVIOON || 12 kk:n AJANJAKSO (milj. euroa) || KULUVA VARAINHOITOVUOSI 2014 (milj. euroa) || SEURAAVA VARAINHOITOVUOSI 2015 (milj. euroa)
 5.0 || MENOT -               EU:N TALOUSARVIOSTA (TUET/INTERVENTIOT) -               KANSALLISISTA TALOUSARVIOISTA -               MUISTA LÄHTEISTÄ || - 433,0 + 433,0 || Ei sovelleta. || - 433,0 + 433,0
 5.1 || TULOT -               EU:N OMAT VARAT (MAKSUT/TULLIT) -               KANSALLISISTA TALOUSARVIOISTA ||   ||   ||
   ||   || 2015 || 2016 || 2017 || 2018
 5.0.1 || ARVIOIDUT MENOT ||   ||   ||   ||
 5.1.1 || ARVIOIDUT TULOT ||   ||   ||   ||
 5.2 || LASKUTAPA: Ks. Huomautuksia
 6.0 || MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA || Ei sovelleta.
 6.1 || MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA || Ei sovelleta.
 6.2 || LISÄTALOUSARVION TARVE || EI
 6.3 || MYÖHEMPIIN TALOUSARVIOIHIN OTETTAVAT MÄÄRÄRAHAT || EI
 HUOMAUTUKSIA:   Rahoituskurista johtuvan mukautusasteen laskeminen on osa vuoden 2015 talousarvioesityksen laadintaa. Komission tekemään vuoden 2015 talousarvioesitykseen sisällytettävä maatalousalan kriisivarauksen määrä on 433 miljoonaa euroa käyvin hinnoin. Suorien tukien ja markkinoihin liittyvien menojen ensimmäisten talousarvioennusteiden perusteella maataloustukirahaston varainhoitovuoden 2015 enimmäismäärä (maataloustukirahaston ja maaseuturahaston välisten siirtojen jälkeen) ei todennäköisesti ylity. Rahoituskurin soveltamisesta johtuva kokonaisvähennys on siten 433 miljoonaa euroa. Rahoituskurista johtuvan mukautusasteen prosenttimäärä on 1,301951. Se on laskettu ottaen huomioon, että sitä sovelletaan ainoastaan 2 000 euroa ylittäviin määriin ja että sitä sovelletaan kaikissa jäsenvaltioissa, paitsi Bulgariassa, Romaniassa ja Kroatiassa. Koska suoria tukia otetaan Bulgariassa, Romaniassa ja Kroatiassa kalenterivuonna 2014 asteittain käyttöön, kyseisiin jäsenvaltioihin ei sovelleta rahoituskuria. Kyseisen mukautusasteen soveltaminen aiheuttaa sen, että suorien tukien määrät alenevat niiden budjettikohtien osalta, jotka koskevat viljelijöiden kalenterivuoden 2014 osalta (varainhoitovuosi 2015) jättämiin tukihakemuksiin liittyviä menoja. Rahoituskurista johtuvien vähennysten arvioidut määrät ovat alamomenteittain seuraavat:   05 03 01 01 (Tilatukijärjestelmä) 05 03 01 02 (Yhtenäisen pinta-alatuen järjestelmä) 05 03 01 03 (Erillinen sokerituki) 05 03 01 04 (Erillinen hedelmä- ja vihannestuki) 05 03 01 05 (Erityistuki (68 artikla) – Tuotannosta irrotetut suorat tuet) 05 03 01 06 (Erillinen marjatuki) 05 03 01 07 (Uudelleenjakotuki) 05 03 02 06 (Emolehmäpalkkio) 05 03 02 07 (Emolehmälisäpalkkiot) 05 03 02 13 (Lammas- ja vuohipalkkio) 05 03 02 14 (Lammas- ja vuohialan lisäpalkkio) 05 03 02 28 (Silkkiäistoukkien tuki) 05 03 02 40 (Puuvillan pinta-alatuki) 05 03 02 44 (Erityistuki (68 artikla) – Tuotantoon sidotut suorat tuet) 05 03 02 50 (Posei – Euroopan unionin tukiohjelmat) 05 03 02 52 (Posei– Egeanmeren saaret)                                                                                Yhteensä || milj. euroa 332,8 56,4 3,1           0,1         5,9    0,1    p.m.  10,5 0,6           0,2    0,1        0,0           3,0 15,5 4,7          0,0 433,0
Rahoituskurin laskennan perusteena käytetty maataloustukirahaston
  vuoden 2015 menoja varten käytettävissä oleva nettomäärä on 44 190 miljoonaa
  euroa. Se on laskettu käyttäen perustana markkinoihin liittyvien menojen ja
  suorien tukien enimmäismäärää, joka sisältyy otsakkeeseen 2 neuvoston
  asetuksen (EU, Euratom) N:o 1311/22013 mukaisesti, sen jälkeen kun on otettu
  huomioon maataloustukirahaston ja maaseuturahaston väliset asetuksen (EY) N:o
  73/2009 136 b artiklan ja asetuksen (EU) N:o 1307/2013 66 artiklan mukaiset
  määrärahojen siirrot sekä asetuksen (EY) N:o 73/2009 136 a artiklan mukaiset
  jäsenvaltioiden ilmoitukset.
Ehdotetulla
  asetuksella on talousarviovaikutuksia, sillä suorien tukien
  talousarviomäärärahoja koskevista ensimmäisistä ennusteista (ennen
  rahoituskurin harkitsemista) on vähennetty edellä esitetyt määrät tässä
  asetusluonnoksessa ehdotetun mukautusasteen soveltamisen jälkeen. Näin ollen
  luvun 05 03 (Suorat tuet) osalta pyydetyt, vuoden 2015
  talousarvioesitykseen sisällytettävät tämän rahoitusselvityksen 1 kohdassa
  esitetyt määrärahat niiden alamomenttien osalta, joihin sovelletaan
  rahoituskuria, varmistavat maatalouden kriisivaraukseen liittyvän määrän
  käyttöön saamisen.
[1]               EUVL L 347, 20.12.2013, s. 549.
[2]               EUVL L 30, 31.1.2009, s. 16.
[3]               EUVL L 347, 20.12.2013, s. 884.
[4]               Asetuksen (EY) N:o 73/2009 136 a ja 136 b artikla
ja asetuksen (EU) N:o 1307/2013 66 artikla.
[5]               EUVL L 347, 20.12.2013, s. 608.
[6]               EUVL C , , s. .
[7]               EUVL C , , s. .
[8]               Euroopan parlamentin ja neuvoston asetus (EU) N:o 1306/2013,
annettu 17 päivänä joulukuuta 2013, yhteisen maatalouspolitiikan rahoituksesta,
hallinnoinnista ja seurannasta ja neuvoston asetusten (ETY) N:o 352/78,
(EY) N:o 165/94, (EY) N:o 2799/98, (EY) N:o 814/2000, (EY)
N:o 1290/2005 ja (EY) N:o 485/2008 kumoamisesta (EUVL L 347, 20.12.2013,
s. 549).
[9]               Neuvoston asetus (EU, Euratom) N:o 1311/2013, annettu 2
päivänä marraskuuta 2013, vuosia 2014–2020 koskevan monivuotisen
rahoituskehyksen vahvistamisesta (EUVL L 347, 20.12.2013, s. 884).
[10]             Neuvoston asetus (EY) N:o 73/2009, annettu 19 päivänä
tammikuuta 2009, yhteisen maatalouspolitiikan suoria tukijärjestelmiä
koskevista yhteisistä säännöistä ja tietyistä viljelijöiden tukijärjestelmistä
(EUVL L 30, 31.1.2009, s. 16).
[11]             Euroopan parlamentin ja neuvoston asetus (EU) N:o 1307/2013,
annettu 17 päivänä joulukuuta 2013, yhteisen maatalouspolitiikan tukijärjestelmissä
viljelijöille myönnettäviä suoria tukia koskevista säännöistä ja neuvoston
asetuksen (EY) N:o 637/2008 ja neuvoston asetuksen (EY) N:o 73/2009
kumoamisesta (EUVL L 347, 20.12.2013, s. 608).


				|

		52013PC0502

			Ehdotus NEUVOSTON ASETUS arviointiperusteista sen määrittämiseksi, milloin kierrätyspaperi lakkaa olemasta jätettä Euroopan parlamentin ja neuvoston direktiivin 2008/98/EY 6 artiklan 1 kohdan nojalla /* COM/2013/0502 final - 2013/0235 (NLE) */

			   	PERUSTELUT
Jätteistä annetun direktiivin 2008/98/EY 6
artiklan 1 kohdan mukaan tietyt jätteet lakkaavat olemasta jätettä, kun ne ovat
läpikäyneet hyödyntämistoimen ja ovat tiettyjen oikeudellisten edellytysten
mukaisesti laadittujen arviointiperusteiden mukaiset. Mainitun direktiivin 6
artiklan 2 kohdan mukaan komission olisi vahvistettava tällaiset perusteet
erityisille materiaaleille, ja ne olisi hyväksyttävä direktiivin 39 artiklan 2
kohdassa tarkoitettua valvonnan käsittävää sääntelymenettelyä noudattaen.
Näin ollen komissio toimitti asetusluonnoksen
direktiivin 39 artiklalla perustetun komitean äänestettäväksi. Komitea ei
antanut asetusluonnoksesta myönteistä lausuntoa 9 päivänä heinäkuuta 2012
pitämässään kokouksessa. Joitakin jäsenvaltioita huolestutti erityisesti se,
että komission asetuksen soveltamisalaan sisällytettiin monimateriaalinen
paperi. Kyseinen materiaali voi sisältää enintään 25 prosenttia paperille
vieraita ainesosia, mikä aiheuttaa vaaran ympäristölle, mikäli materiaali
käsitellään huonosti. Komissio pani tämän merkille, mutta se pysyy kuitenkin
kannassaan ja toimittaa saman säädösehdotuksen neuvostolle, koska 3 artiklan 5
kohdan mukaan paperille vieraat ainesosat on tarkoitettu hyödynnettäväksi ja
liitteessä I olevan 3 osan mukaan niihin on sovellettava
jäljitettävyysjärjestelmää.
Sen vuoksi päätöksen 1999/468/EY 5 a
artiklassa vahvistettua menettelyä noudattaen neuvostolle annetaan ehdotus
neuvoston asetukseksi ja ehdotus toimitetaan Euroopan parlamentille.
2013/0235 (NLE)
Ehdotus
NEUVOSTON ASETUS
arviointiperusteista sen määrittämiseksi,
milloin kierrätyspaperi lakkaa olemasta jätettä Euroopan parlamentin ja
neuvoston direktiivin 2008/98/EY 6 artiklan 1 kohdan nojalla
EUROOPAN UNIONIN NEUVOSTO, joka
ottaa huomioon Euroopan unionin toiminnasta
tehdyn sopimuksen,
ottaa huomioon jätteistä ja tiettyjen
direktiivien kumoamisesta 19 päivänä marraskuuta 2008 annetun Euroopan
parlamentin ja neuvoston direktiivin 2008/98/EY[1]
ja erityisesti sen 6 artiklan 2 kohdan,
ottaa huomioon Euroopan komission ehdotuksen,
sekä katsoo seuraavaa:
(1)       Useiden jätevirtojen
arvioinnin perusteella on todettu, että paperin kierrätysmarkkinat hyötyisivät
siitä, että kehitettäisiin erityiset arviointiperusteet sen määrittämiseksi,
milloin jätteestä saatu paperi lakkaa olemasta jätettä. Kyseisten
arviointiperusteiden olisi taattava ympäristönsuojelun korkea taso. Ne eivät
saisi vaikuttaa kierrätyspaperin luokitteluun jätteeksi kolmansissa maissa.
(2)       Euroopan komission yhteisen
tutkimuskeskuksen selvitykset ovat osoittaneet, että paperitehtaissa
raaka-aineena käytettävälle kierrätyspaperille on olemassa markkinat ja
kysyntää. Siksi kierrätyspaperin olisi oltava riittävän puhdasta ja täytettävä
paperia tuottavan teollisuuden asettamat asianmukaiset standardit tai eritelmät.
(3)       Arviointiperusteilla, joiden
mukaisesti määritetään, milloin kierrätyspaperi lakkaa olemasta jätettä, olisi
varmistettava, että hyödyntämistoimista saatava paperi täyttää paperia
tuottavan teollisuuden tekniset vaatimukset ja että se on tuotteisiin
sovellettavan voimassa olevan lainsäädännön ja standardien mukaista eikä
aiheuta haitallisia kokonaisvaikutuksia ympäristölle tai ihmisten terveydelle.
Euroopan komission yhteisen tutkimuskeskuksen selvitykset ovat osoittaneet,
että ehdotetut arviointiperusteet, jotka koskevat hyödyntämistoimessa
syöttöpanoksena käytettävää jätettä, käsittelyprosesseja ja -tekniikoita sekä
hyödyntämistoimesta saatavaa paperia, täyttävät nämä tavoitteet, sillä niiden
mukaisesti tuotetulla paperilla ei pitäisi olla vaarallisia ominaisuuksia, ja
sen pitäisi olla riittävän puhdasta paperille vieraista ainesosista.
(4)       Arviointiperusteiden
noudattamisen varmistamiseksi on asianmukaista säätää, että kierrätyspaperista,
joka on lakannut olemasta jätettä, annetaan tieto ja että sovelletaan
hallintajärjestelmää.
(5)       Jotta toiminnanharjoittajat
voisivat mukautua arviointiperusteisiin, joiden mukaisesti määritetään, milloin
kierrätyspaperi lakkaa olemasta jätettä, on asianmukaista säätää, että tätä
asetusta sovelletaan kohtuullisen siirtymäajan jälkeen.
(6)       Olisi vahvistettava erityiset
perusteet, joiden mukaan voidaan määritellä, milloin monimateriaalinen paperi,
jossa on suuri osuus paperille vieraita materiaaleja, lakkaa olemasta jätettä,
sen varmistamiseksi, että paperi todella kierrätetään ja paperille vieraat
materiaalit otetaan talteen.
(7)       Direktiivin 2008/98/EY 39
artiklalla perustettu komitea ei ole antanut lausuntoa tässä asetuksessa
säädetyistä toimenpiteistä, minkä vuoksi komissio on antanut neuvostolle
kyseisiä toimenpiteitä koskevan ehdotuksen ja toimittanut sen Euroopan
parlamentille,
ON HYVÄKSYNYT TÄMÄN ASETUKSEN:
1 artikla
Kohde
Tässä asetuksessa vahvistetaan
arviointiperusteet, joiden mukaisesti määritetään, milloin kierrätyspaperi,
josta saadaan paperin valmistuksessa käytettäviä paperikuituja, lakkaa olemasta
jätettä.
2 artikla
Määritelmät
Tässä asetuksessa sovelletaan direktiivissä
2008/98/EY vahvistettuja määritelmiä.
Lisäksi tässä asetuksessa tarkoitetaan:
1.           ‘kierrätyspaperilla’
jätteiden hyödyntämisestä saatua paperia ja kartonkia,
2.           ‘monimateriaalisella
kierrätyspaperilla’ kierrätyspaperia, kuten käytettyä nestepakkauskartonkia
sekä monikerroksisia ja päällystettyjä pakkauksia, joissa yli viisi prosenttia
ilmakuivapainosta on paperille vieraita materiaaleja, joita ei voida erottaa
käyttäen kuivalajittelutekniikoita.
3.           ’haltijalla’ luonnollista
henkilöä tai oikeushenkilöä, jonka hallussa kierrätyspaperi on;
4.           ’tuottajalla’ haltijaa, joka
siirtää kierrätyspaperin toiselle haltijalle ensimmäistä kertaa kierrätyspaperina,
joka on lakannut olemasta jätettä;
5.           ’maahantuojalla’ unioniin
sijoittautunutta luonnollista henkilöä tai oikeushenkilöä, joka tuo unionin
tullialueelle kierrätyspaperia, joka on lakannut olemasta jätettä;
6.           ’pätevällä henkilöstöllä’
henkilöstöä, jonka kokemus tai koulutus on pätevöinyt seuraamaan ja arvioimaan
kierrätyspaperin ominaisuuksia;
7.           ’silmämääräisellä
tarkastuksella’ kierrätyspaperin tarkastusta, joka kattaa lähetyksen kaikki
osat ja joka tehdään aistinvaraisesti tai ilman erikoislaitteita;
8.           ’lähetyksellä’
kierrätyspaperierää, joka on tarkoitus toimittaa tuottajalta toiselle
haltijalle ja joka voi olla lastattu joko yhteen tai useampaan
kuljetusyksikköön, kuten konttiin.
3 artikla
Kierrätyspaperia
koskevat arviointiperusteet
Kierrätyspaperi lakkaa olemasta jätettä, kun
siirrettäessä se tuottajalta toiselle haltijalle kaikki seuraavat ehdot
täyttyvät:
1.           hyödyntämistoimesta peräisin
oleva paperi täyttää liitteessä II olevassa 1 osassa vahvistetut
arviointiperusteet;
2.           hyödyntämistoimessa
syöttöpanoksena käytetty jäte täyttää liitteessä I olevassa 2 osassa
vahvistetut arviointiperusteet;
3.           hyödyntämistoimessa
syöttöpanoksena käytetty jäte on käsitelty liitteessä I olevassa 3 osassa
vahvistettujen arviointiperusteiden mukaisesti;
4.           tuottaja tai tuoja on
täyttänyt 4 ja 5 artiklassa vahvistetut vaatimukset;
5.           kierrätyspaperi on tarkoitus
käyttää paperikuituina paperin valmistuksessa. Lisäksi monimateriaalisen
paperin lähetyksissä olevat paperille vieraat ainesosat on tarkoitettu hyödynnettäväksi.
4 artikla
Vaatimustenmukaisuusilmoitus
1.           Tuottajan tai maahantuojan on
annettava kustakin kierrätyspaperilähetyksestä liitteessä II olevan mallin
mukainen vaatimustenmukaisuusilmoitus.
2.           Tuottajan tai maahantuojan on
toimitettava vaatimustenmukaisuusilmoitus kierrätyspaperilähetyksen seuraavalle
haltijalle. Tuottajan tai maahantuojan on säilytettävä
vaatimustenmukaisuusilmoituksen jäljennös vähintään yhden vuoden ajan sen
antamisajankohdasta ja asetettava se pyynnöstä toimivaltaisten viranomaisten
saataville.
3.           Vaatimustenmukaisuusilmoitus
voi olla sähköisessä muodossa.
5 artikla
Hallintajärjestelmä
1.           Tuottajan on sovellettava
hallintajärjestelmää, jonka avulla voidaan osoittaa 3 artiklassa tarkoitettujen
arviointiperusteiden noudattaminen.
2.           Hallintajärjestelmään on
sisällyttävä dokumentoidut menettelyt, jotka koskevat kutakin seuraavista
seikoista:
a)      liitteissä I olevassa 1 osassa esitetty
hyödyntämistoimesta saatavan kierrätyspaperin laadunvalvonta (mukaan lukien
näytteenotto ja analysointi);
b)      liitteessä I olevassa 2 osassa esitetty
hyödyntämistoimessa syöttöpanoksena käytettävän jätteen hyväksyntätarkastus;
c)      liitteessä I olevassa 3 osassa kuvattu
käsittelyprosessien ja -tekniikoiden valvonta;
d)      tarvittaessa liitteessä I olevassa 3
osassa kuvattu monimateriaalisen paperin hyödyntämistoiminnan valvonta,
e)      asiakkailta saatu palaute
kierrätyspaperin laatuvaatimusten noudattamisesta;
f)       edellä olevan a–d alakohdan mukaisesti
toteutettujen valvontatoimien tulosten kirjaaminen;
g)      hallintajärjestelmän uudelleentarkastelu
ja parantaminen;
h)      henkilöstön koulutus.
3.           Hallintajärjestelmässä on
määritettävä myös liitteessä I kunkin arviointiperusteen osalta vahvistetut
erityiset seurantavaatimukset. Erityisesti monimateriaalisen paperin osalta
tuottajan on ainakin kolmen vuoden ajan pidettävä kirjaa tuottajaa seuraavista
haltijoista sekä siirretyistä määristä kaikkien monimateriaaliseen paperiin
sisältyvien materiaalien hyödyntämiseen saakka ja toimitettava nämä tiedot
pyydettäessä toimivaltaisille viranomaisille.
4.           Euroopan parlamentin ja
neuvoston asetuksessa (EY) N:o 765/2008[2]
määritellyn vaatimustenmukaisuuden arviointilaitoksen, joka on akkreditoitu
mainitun asetuksen mukaisesti, tai Euroopan parlamentin ja neuvoston asetuksen
(EY) N:o 1221/2009[3]
2 artiklan 20 kohdan b alakohdassa määritellyn ympäristötodentajan, joka on
addreditoitu tai joka on saanut luvan kyseisen asetuksen mukaisesti, on
todennettava, että laadunhallintajärjestelmä täyttää tämän artiklan
vaatimukset. Todentaminen on tehtävä joka kolmas vuosi. Tässä asetuksessa
mainitun todentamiseen katsotaan olevan riittävästi kokemusta ainoastaan
todentajilla, joiden akkreditoinnin pätevyysalue tai lupa vastaa seuraavia
Euroopan parlamentin ja neuvoston asetuksessa (EY) N:o 1893/2006[4] määritettyjä NACE-koodeja:
- * NACE-koodi 38 (Jätteen keruu, käsittely ja
loppusijoitus; materiaalien kierrätys); tai
- * NACE-koodi 17 (Paperin, paperi- ja
kartonkituotteiden valmistus).
5.           Maahantuojan on vaadittava,
että sen tavarantoimittajat soveltavat tämän artiklan 1, 2 ja 3 kohdan
vaatimukset täyttävää hallintajärjestelmää, jonka riippumaton ulkopuolinen
todentaja on todentanut. Toimittajan hallintajärjestelmän on oltava
sertifioitu;
sertifioinnin voi suorittaa vaatimustenmukaisuuden
arviointilaitos, joka on onnistuneesti läpäissyt kyseisen toiminnon osalta
asetuksen (EY) N:o 765/2008 14 artiklan mukaisesti tunnustetun elimen
vertaisarvioinnin, tai ympäristötodentaja, joka on asetuksen (EY) N:o 1221/2009
mukaisesti saanut akkreditoinnin tai luvan akkreditointi- tai
toimilupaelimeltä, joka on osallistunut vertaisarviointiin kyseisen asetuksen
31 artiklan mukaisesti.
Todentajien, jotka haluavat toimia kolmansissa
maissa, on hankittava erityinen akkreditointi tai lupa noudattaen asetuksessa
(EY) N:o 765/2008 säädettyjä eritelmiä tai asetusta (EY) N:o 1221/2009 yhdessä
komission päätöksen 2011/832/EU[5]
kanssa.
6.           Tuottajan on pyynnöstä
annettava toimivaltaisille viranomaisille mahdollisuus tutustua
hallintajärjestelmään.
6 artikla
Voimaantulo
Tämä asetus tulee voimaan
kahdentenakymmenentenä päivänä sen jälkeen, kun se on julkaistu Euroopan
unionin virallisessa lehdessä.
Sitä sovelletaan 1 päivästä tammikuuta 2014.
Tämä asetus on kaikilta osiltaan
velvoittava, ja sitä sovelletaan sellaisenaan kaikissa jäsenvaltioissa
perussopimusten mukaisesti.
Tehty Brysselissä
                                                                       Neuvoston
puolesta
                                                                       Puheenjohtaja
LIITE I
Kierrätyspaperia koskevat arviointiperusteet
 Perusteet || Omavalvontavaatimukset
 Osa 1: Hyödyntämistoimesta saatavan paperin laatu
 1.1         Hyödyntämistoimesta saatu paperi luokitellaan eurooppalaisen standardin EN 643 mukaisesti. || Pätevän henkilöstön on luokiteltava jokainen lähetys.
 1.2         Paperille vieraiden ainesosien osuus saa olla enintään 1,5 prosenttia ilma-kuivapainosta. Paperille vieraaksi ainesosaksi katsotaan materiaali, joka eroaa kierrätetyssä paperissa olevasta paperista ja joka voidaan erottaa käyttäen kuivalajittelutekniikoita. Esimerkkejä paperille vieraista ainesosista ovat metallit, muovit, tekstiilit, multa, hiekka, tuhka, pöly, vaha, bitumi, keramiikka, kumi, kangas, puu sekä synteettiset orgaaniset aineet. Paperikuituihin sidotut mineraalitäyteaineet, kuten savi, kalsiumkarbonaatti ja tärkkelys, katsotaan osaksi paperia eikä niitä katsota paperille vieraiksi ainesosiksi. Monimateriaalinen paperi, jonka paperille vieras osuus on yli 30 prosenttia ilmakuivapainosta, katsotaan kokonaan paperille vieraaksi ainesosaksi.   || Pätevän henkilöstön on tarkastettava silmämääräisesti jokainen lähetys. Sopivin väliajoin on analysoitava gravimetrisesti (tätä on tarkistettava, mikäli toimintaprosessiin tehdään merkittäviä muutoksia) edustavat näytteet kustakin kierrätyspaperin luokasta, jotta voidaan mitata paperille vieraiden ainesosien osuus. Paperille vieraiden ainesosien osuus analysoidaan punnitsemalla materiaalit sen jälkeen, kun ne on eroteltu mekaanisesti tai manuaalisesti (tapauksen mukaan) tarkassa silmämääräisessä tarkastuksessa. Näytteidenotolla tapahtuvan valvonnan sopiva tiheys on määritettävä ottaen huomioon seuraavat tekijät: - odotettu vaihtelevuus (esimerkiksi aiempien tulosten perusteella); - hyödyntämistoimessa ja sen jälkeen mahdollisesti toteutettavassa käsittelyssä syöttöpanoksena käytetyn jätteen laadun ominainen vaihteluriski, esimerkiksi muovin tai lasin suurempi keskimääräinen osuus usean materiaalin keräysjärjestelmästä peräisin olevassa lajitellussa paperissa; - valvontamenetelmän ominainen tarkkuus; sekä - tulosten läheisyys suhteessa paperille vieraiden ainesosien pitoisuudelle asetettuun 1,5 kuivapainoprosentin ylärajaan. Valvontatiheyden määritysprosessi olisi dokumentoitava osana hallintajärjestelmää, ja sen olisi oltava saatavilla tarkastusta varten.
 1.3         Kierrätyspaperilla, sen ainesosat ja erityisesti muste ja väriaineet mukaan lukien, ei saa olla mitään direktiivin 2008/98/EY liitteessä III lueteltuja vaarallisia ominaisuuksia. Kierrätetyn paperin on täytettävä komission päätöksessä 2000/532/EY[6] vahvistetut pitoisuusrajat eikä se saa ylittää Euroopan parlamentin ja neuvoston asetuksen (EY) N:o 850/2004[7] liitteessä IV vahvistettuja pitoisuusrajoja.   || Pätevän henkilöstön on tarkastettava silmämääräisesti jokainen lähetys. Jos silmämääräinen tarkastus antaa viitteitä mahdollisista vaarallisista ominaisuuksista, on suoritettava asianmukaisia lisätarkastustoimia, kuten näytteenotto ja testaus, mikäli mahdollista. Henkilöstölle on annettava koulutusta kierrätyspaperiin mahdollisesti liittyvistä vaarallisista ominaisuuksista sekä materiaalien ainesosista tai ominaispiirteistä, joiden avulla vaaralliset ominaisuudet voidaan tunnistaa. Vaarallisten aineiden tunnistamismenettely on dokumentoitava osana hallintajärjestelmää.
 1.4         Kierrätyspaperi ei saa sisältää absorboitunutta öljyä, liuottimia, maalia eikä vettä ja/tai rasvaa sisältäviä elintarvikkeita, jotka voidaan havaita silmämääräisellä tarkastuksella.   || Pätevän henkilöstön on tarkastettava silmämääräisesti jokainen lähetys. Jos silmämääräisessä tarkastuksessa havaitaan merkkejä nesteen imeytymisestä (vettä lukuun ottamatta), joka voi aiheuttaa esimerkiksi homekasvua tai hajuja, ja nämä merkit ovat huomattavia, lähetys on edelleen katsottava jätteeksi. Henkilöstölle on annettava koulutusta kierrätyspaperiin mahdollisesti liittyvistä pilaantumisen tyypeistä sekä materiaalien osista tai ominaispiirteistä, joiden avulla pilaavat aineet voidaan tunnistaa. Pilaantumisen tunnistamismenettely on dokumentoitava osana hallintajärjestelmää.
 Osa 2: Hyödyntämistoimessa syöttöpanoksena käytettävä jäte
 2.1         Syöttöpanoksena ei saa käyttää vaarallista jätettä, biojätettä, sekalaista yhdyskuntajätettä, terveydenhoidon jätettä eikä henkilökohtaisen hygienian hoitoon käytettyjä tuotteita.   || Pätevän henkilöstön, joka on koulutettu tunnistamaan jäte, joka ei täytä tässä osassa vahvistettuja arviointiperusteita, on suoritettava hyväksyntätarkastus kaikille vastaanotetuille paperia sisältäville jätteille (silmämääräinen tarkastus) ja niiden mukana seuraaville asiakirjoille.
 Osa 3: Käsittelyprosessit ja -tekniikat
 3.1       Jätepaperi on oltava eroteltu lähteessä tai keräyksen yhteydessä tai syöttöjätettä on oltava käsitelty paperin erottamiseksi paperille vieraista ainesosista. Näistä toimista peräisin oleva paperi on pidettävä erillään muusta jätteestä. 3.2       Kaikki käsittelyt, joita tarvitaan paperin valmistelemiseksi käytettäväksi suoraan pulpperointiin paperituotteiden valmistuksessa, kuten lajittelu, erottelu, puhdistus tai luokittelu (lukuun ottamatta paalien purkamista), on oltava saatettu loppuun. 3.3       Lähetyksiin sisältyvien paperille vieraiden materiaalien, jotka sisältävät monimateriaalista paperia yli 1,5 prosenttia ilmakuivapainosta, on läpikäytävä erityinen käsittelyprosessi. Monimateriaalisessa paperissa olevat eri materiaalit on erotettava selkeästi toisistaan. Monimateriaalisesta paperista erotetut paperikuidut käytetään paperin valmistukseen. Monimateriaalisesta paperista erotetut paperille vieraat ainesosat hyödynnetään. ||               Monimateriaalisen paperin lähetysten osalta tuottajan tai maahantuojan on tunnistettava lähetyksen seuraavat haltijat sekä siirretyt määrät siihen saakka, kun kaikki monesta materiaalista koostuvassa paperissa olevat materiaalit on hyödynnetty. Tunnistaminen voidaan suorittaa käyttäen jäljitettävyysjärjestelmää.
Liite
II
4
artiklan 1 kohdassa tarkoitettu vaatimustenmukaisuusilmoitus jätteeksi
luokittelun päättymistä koskevien arviointiperusteiden noudattamisesta
 1. || Kierrätyspaperin tuottaja/tuoja: Nimi: Osoite: Yhteyshenkilö: Puhelin: Faksi: Sähköposti:
 2. || a) Kierrätyspaperin luokka standardin EN 643 mukaisesti: b) Paperille vieraiden ainesosien pitoisuus prosentteina ilmakuivapainosta: c) Materiaalien alkuperä (rasti soveltuvaan ruutuun). c.1) mukana monia materiaaleja, esim. kun kyseessä on lajittelematon keräys. c.2) yksi materiaali, esim. kun kyseessä on lähteessä lajiteltu keräys.
 3. || Lähetys noudattaa standardin EN 643 eritelmiä.
 4. || Lähetyksen suuruus kiloina.
 5. || Lähetys täyttää (asetuksen) 3 artiklan 1–3 kohdassa tarkoitetut perusteet.
 6. || Kierrätyspaperin tuottaja soveltaa asetuksen N:o … [lisätään viittaus tähän asetukseen kun asetus on hyväksytty] mukaista hallintajärjestelmää, jonka on todentanut akkreditoitu vaatimustenmukaisuuden arviointilaitoksen tai ympäristötodentaja, tai jos paperi, joka on lakannut olemasta jätettä, tuodaan unionin tullialueelle, ulkopuolinen riippumaton todentaja:
 7. || Tässä lähetyksessä oleva materiaali on tarkoitettu kokonaan käytettäväksi paperikuituina paperin valmistuksessa ja soveltuvin osin myös monimateriaaliseen paperiin sisältyvien paperille vieraiden materiaalien hyödyntämiseen.
 8.     || Kierrätyspaperin tuottajan/maahantuojan vakuutus: Vakuutan, että annetut tiedot ovat parhaan tietämykseni mukaan täsmälliset ja oikeat. Nimi: Päivämäärä: Allekirjoitus:
[1]               EUVL
L 312, 22.11.2008, s. 3.
[2]               EUVL
L 218, 13.08.2008, s. 30.
[3]               EUVL
L 342, 22.12.2009, s. 1.
[4]               EUVL
L 393, 30.12.2006, s. 1.
[5]               EUVL
L 330, 14.12.2011, s. 25.
[6]               EUVL
L 226, 6.9.2000, s. 3.
[7]               EUVL
L 229, 30.4.2004, s. 1.


Avis juridique important

|

51995PC0034(10)

Ehdotus neuvoston asetukseksi (EY) N:o ... puuvillan, josta siemeniä ei ole poistettu, vähimmäishinnan vahvistamisesta markkinointivuodeksi 1995/96

Virallinen lehti nro C 099 , 21/04/1995 s. 0015

Ehdotus:NEUVOSTON ASETUS (EY) N:o . . .annettu puuvillan, josta siemeniä ei ole poistettu, vähimmäishinnan vahvistamisesta markkinointivuodeksi 1995/96 (95/C 99/10)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Kreikan liittymisasiakirjan ja erityisesti sen puuvillaa koskevan pöytäkirjan N:o 4, sellaisena kuin se on viimeksi muutettuna asetuksella (EY) N:o 2760/94 (),ottaa huomioon puuvillan tukijärjestelmän yleisistä säännöistä 27 päivänä heinäkuuta 1981 annetun neuvoston asetuksen (ETY) N:o 2169/81 (), sellaisena kuin se on viimeksi muutettuna asetuksella (ETY) N:o 1554/93 (), ja erityisesti sen 9 artiklan 1 kohdan,ottaa huomioon komission ehdotuksen,sekä katsoo, ettäasetuksen (ETY) N:o 2169/81 9 artiklan 2 kohdan säännösten mukaisesti neuvosto vahvistaa vuosittain puuvillan, josta siemeniä ei ole poistettu, vähimmäishinnan tasolle, joka takaa, että tuottajat voivat myydä mahdollisimman lähellä kohdehintaa olevalla hinnalla; kyseisessä hinnassa on otettava huomioon markkinoiden vaihtelut sekä puuvillan, josta siemeniä ei ole poistettu, kuljetuskustannukset tuotantoalueilta siementenpoistoalueille; kyseinen hinta on vahvistettava kohdehinnan perustana olevalle laadulle, ja sitä sovelletaan maatilalta alkaen, jaedellä tarkoitettujen perusteiden soveltamisesta seuraa, että vähimmäishinta vahvistetaan jäljempänä osoitetulle tasolle,ON ANTANUT TÄMÄN ASETUKSEN:1 artikla Markkinointivuonna 1995/96 asetuksen (ETY) N:o 2169/81 9 artiklan 1 kohdassa tarkoitetun puuvillan, josta siemeniä ei ole poistettu, vähimmäishinta vahvistetaan 116,39 ecuksi 100 kilogrammalta. Tätä hintaa sovelletaan tavaraan maatilalta alkaen.2 artikla Edellä 1 artiklassa tarkoitettu hinta koskee puuvillaa, josta siemeniä ei ole poistettu ja joka vastaa puuvillan, josta siemeniä ei ole poistettu, kohdehinnan vahvistamisesta markkinointivuodeksi 1995/96 annetun neuvoston asetuksen (EY) N:o . . . () 1 artiklan 2 kohdassa määriteltyä laatua.3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Sitä sovelletaan 1 päivästä syyskuuta 1995.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty . . .Neuvoston puolesta. . .() EYVL N:o L 294, 15.11.1994, s. 1() EYVL N:o L 211, 31.7.1981, s. 2() EYVL N:o L 154, 25.6.1993, s. 23 () Katso tämän virallisen lehden s. 14


title: Ehdotus neuvoston asetus lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa annetun asetuksen (EY) N:o 658/2002 ja lopullisen polkumyyntitullin käyttöönotosta muun muassa Ukrainasta peräisin olevan ammoniumnitraatin tuonnissa annetun asetuksen (EY) N:o 132/2001 muuttamisesta neuvoston asetuksen (EY) N:o 384/96 11 artiklan 3 kohdan mukaisen osittaisen välivaiheen tarkastelun jälkeen

text:
               FI

                        EUROOPAN YHTEISÖJEN KOMISSIO

               Bryssel 23.5.2005

               KOM(2005) 205 lopullinen

               Ehdotus

               NEUVOSTON ASETUS

               lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa annetun asetuksen (EY) N:o 658/2002 ja lopullisen polkumyyntitullin käyttöönotosta muun muassa Ukrainasta peräisin olevan ammoniumnitraatin tuonnissa annetun asetuksen (EY) N:o 132/2001 muuttamisesta neuvoston asetuksen (EY) N:o 384/96 11 artiklan 3 kohdan mukaisen osittaisen välivaiheen tarkastelun jälkeen

               (komission esittämä)

               PERUSTELUT

                        1)Ehdotuksen tausta

                        ·Ehdotuksen perustelut ja tavoitteet

                        Tämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96, sellaisena kuin se on viimeksi muutettuna 8 päivänä maaliskuuta 2004 annetulla neuvoston asetuksella (EY) N:o 461/2004, jäljempänä ’perusasetus’, soveltamista Venäjältä ja Ukrainasta peräisin olevan ammoniumnitraatin tuontia koskevan menettelyn yhteydessä.

                        ·Asiayhteys

                        Tämä ehdotus tehdään perusasetuksen täytäntöönpanon yhteydessä, ja se perustuu tutkimukseen, joka tehtiin perusasetuksessa säädettyjen sisältöä ja menettelyä koskevien vaatimusten mukaisesti.

                        ·Voimassa olevat säännökset ehdotuksen alalla

                        Ehdotuksen alaa koskevia säännöksiä ei ole.

                        ·Johdonmukaisuus unionin muiden politiikkojen ja tavoitteiden kanssa

                        Ei sovelleta.

                        2)Asianomaisten osapuolten kuuleminen ja vaikutusten arviointi

                        ·Asianomaisten osapuolten kuuleminen

                        Menettelyn osapuolilla on jo ollut mahdollisuus puolustaa etujaan tutkimuksen aikana perusasetuksen säännösten mukaisesti.

                        ·Asiantuntemuksen hankkiminen ja käyttäminen

                        Ulkopuolista asiantuntemusta ei tarvittu.

                        ·Vaikutusten arviointi

                        Ehdotus perustuu perusasetuksen täytäntöönpanoon.

                        Perusasetuksessa ei säädetä yleisestä vaikutusten arvioinnista, mutta se sisältää kattavan luettelon edellytyksistä, joiden täyttyminen on arvioitava.

                        3)Ehdotukseen liittyvät oikeudelliset seikat

                        ·Tiivistelmä ehdotetuista toimista

                        Komissio pani 2. heinäkuuta 2004 vireille osittaista välivaiheen tarkastelua koskevan tutkimuksen, joka koski Venäjältä ja Ukrainasta peräisin olevan ammoniumnitraatin tuontia. Tarkastelun tarkoituksena oli selvittää, ovatko voimassa olevat toimenpiteet edelleen riittävät vahinkoa aiheuttavan polkumyynnin torjumiseksi, vaikka on alettu tuoda uusia tuotelajeja, joiden väitetään olevan fyysisiltä ominaisuuksiltaan ja käyttötarkoituksiltaan ammoniumnitraatin kaltaisia.

                        Eri osapuolten antamien tietojen ja tilastojen perusteella tultiin siihen tulokseen, että uudet tuotelajit sisälsivät ammoniumnitraattia mutta myös muita aineita, jotka eivät vaikuttaneet tuotteiden sisältämän ammoniumnitraatin ominaisuuksiin ja käyttötarkoituksiin. Näin ollen katsottiin, että polkumyynnin vastaisia toimenpiteitä oli syytä soveltaa uusiin tuotelajeihin suhteessa niiden ammoniumnitraattipitoisuuteen.

                        Jäsenvaltioita kuultiin tästä tarkastelusta. Kaksikymmentä jäsenvaltiota kannatti ja kolme vastusti ehdotusta. Kaksi jäsenvaltiota pidättyi äänestämästä.

                        Tämän vuoksi ehdotetaan, että neuvosto hyväksyisi liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä mahdollisimman pian.

                        ·Oikeusperusta

                        Neuvoston asetus (EY) N:o 384/96, annettu 22 päivänä joulukuuta 1995, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta, sellaisena kuin se on viimeksi muutettuna neuvoston asetuksella (EY) N:o 461/2004, annettu 8 päivänä maaliskuuta 2004.

                        ·Toissijaisuusperiaate

                        Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta.

                        ·Suhteellisuusperiaate

                        Ehdotuksessa noudatetaan suhteellisuusperiaatetta seuraavista syistä.

                        Toimien muoto on kuvattu edellä mainitussa perusasetuksessa, eikä mahdollisuutta kansallisiin päätöksiin anneta.

                        Vaatimusta, jonka mukaan yhteisölle, kansallisille hallituksille, alue- ja paikallisviranomaisille, talouden toimijoille ja kansalaisille aiheutuvan taloudellisen tai hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta.

                        ·Säädöstyypin valinta

                        Ehdotettu säädöstyyppi: asetus.

                        Muiden keinojen käyttö ei ole mahdollista, koska perusasetuksessa ei säädetä vaihtoehdoista.

                        4)Vaikutukset talousarvioon

                        Ehdotus ei vaikuta yhteisön talousarvioon.

               Ehdotus

               NEUVOSTON ASETUS

               lopullisen polkumyyntitullin käyttöönotosta Venäjältä peräisin olevan ammoniumnitraatin tuonnissa annetun asetuksen (EY) N:o 658/2002 ja lopullisen polkumyyntitullin käyttöönotosta muun muassa Ukrainasta peräisin olevan ammoniumnitraatin tuonnissa annetun asetuksen (EY) N:o 132/2001 muuttamisesta neuvoston asetuksen (EY) N:o 384/96 11 artiklan 3 kohdan mukaisen osittaisen välivaiheen tarkastelun jälkeen

               EUROOPAN UNIONIN NEUVOSTO, joka

               ottaa huomioon Euroopan yhteisön perustamissopimuksen,

               ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96
                  1
               , jäljempänä ’perusasetus’, ja erityisesti sen 11 artiklan 3 kohdan,

               ottaa huomioon komission ehdotuksen, jonka komissio on tehnyt neuvoa-antavaa komiteaa kuultuaan,

               sekä katsoo seuraavaa:

               A.
                     Menettely

               1.Voimassa olevat toimenpiteet

               (1)Neuvosto otti asetuksella (EY) N:o 2022/95
                  2
                käyttöön lopullisen polkumyyntitullin Venäjältä peräisin olevan ammoniumnitraatin tuonnissa. Kun lisätutkimuksissa todettiin, että viejät ottivat tullin kantaakseen, toimenpiteitä muutettiin asetuksella (EY) N:o 663/98
                  3
               . Komission saatua perusasetuksen 11 artiklan 2 ja 3 kohdan mukaiset pyynnöt panna vireille toimenpiteiden voimassaolon päättymistä koskeva tarkastelu ja välivaiheen tarkastelu neuvosto otti asetuksella (EY) N:o 658/2002
                  4
                käyttöön Venäjältä peräisin olevan CN-koodeihin 3102 30 90 ja 3102 40 90 kuuluvan ammoniumnitraatin tuonnissa lopullisen polkumyyntitullin, jonka määrä oli 47,07 euroa tonnilta.

               (2)Neuvosto otti asetuksella (EY) N:o 132/2001
                  5
                käyttöön muun muassa Ukrainasta peräisin olevan CN-koodeihin 3102 30 90 ja 3102 40 90 kuuluvan ammoniumnitraatin tuonnissa lopullisen polkumyyntitullin, jonka määrä oli 33,25 euroa tonnilta.

               (3)Asetuksiin (EY) N:o 658/2002 ja (EY) N:o 132/2001 viitataan jäljempänä ilmaisulla ’alkuperäiset asetukset’ ja kyseisissä asetuksissa vahvistettuihin polkumyyntitulleihin ilmaisulla ’voimassa olevat toimenpiteet’.

               2.Tarkastelua koskeva pyyntö

               (4)Maaliskuun 15 päivänä 2004 komissio vastaanotti perusasetuksen 11 artiklan 3 kohdan mukaisen pyynnön tutkia, voitaisiinko voimassa olevien toimenpiteiden soveltamisalaan sisällyttää uusia tuotelajeja.

               (5)Pyynnön esitti eurooppalaisten tuottajien puolesta Euroopan lannoitevalmistajien yhdistys (European Fertiliser Manufacturers’ Association, jäljempänä ’EFMA’). Näiden tuottajien osuus ammoniumnitraatin tuotannosta yhteisössä on huomattava.

               (6)Pyyntö koski uusia tuotelajeja eli ammoniumnitraattilannoitteita, joiden typpipitoisuus (jäljempänä ’N’) on suurempi kuin 28 ja enintään 33 painoprosenttia ja joissa on enintään 5 prosenttia P2O5-ekvivalenttia (fosforiravinnetta, jäljempänä ’P’) ja/tai enintään 5 prosenttia K2O-ekvivalenttia (kaliumravinnetta, jäljempänä ’K’) lisättynä, sekoitettuna tai prosessoituna. Näihin tuotteisiin viitataan jäljempänä ilmaisulla ’pyynnössä mainitut uudet tuotelajit’.

               (7)Pyynnön esittäjän mukaan pyynnössä mainitut uudet tuotelajit ovat olennaisilta fyysisiltä ja kemiallisilta perusominaisuuksiltaan samanlaisia kuin tarkasteltavana oleva tuote ja niitä myydään samojen myyntikanavien kautta samoille loppukäyttäjille samoihin tarkoituksiin. Pyynnössä mainittiin myös, että uudet tuotelajit luokitellaan yhteisöön tuotaessa seuraaviin CN-koodeihin: 3105 10 00, 3105 20 10, 3105 20 90, 3105 51 00, 3105 59 00 ja 3105 90 91.

               3.Vireillepano

               (8)Heinäkuun 2 päivänä 2004 komissio pani perusasetuksen 11 artiklan 3 kohdan mukaisesti Euroopan unionin virallisessa lehdessä julkaistulla ilmoituksella (jäljempänä ’vireillepanoa koskeva ilmoitus’) vireille Venäjältä ja Ukrainasta peräisin olevan ammoniumnitraatin tuontiin sovellettavien polkumyynnin vastaisten toimenpiteiden osittaisen välivaiheen tarkastelun. Välivaiheen tarkastelu rajoittui tarkasteltavana olevan tuotteen määrittelyyn.

               (9)Syyskuun 20 päivänä 2004 päivätyssä kirjeessään EFMA ilmoitti komissiolle, että eräs tarkasteltavana olevan tuotteen venäläinen tuottaja oli juuri alkanut valmistaa uutta tuotelajia, jonka typpipitoisuus oli suurempi kuin 28 prosenttia ja johon oli lisätty 6 prosenttia fosforia. Tätä tuotelajia ei mainittu pyynnössä. Tämän vuoksi EFMA pyysi komissiota pohtimaan ratkaisuja, joita voitaisiin soveltaa asianmukaisesti kaikkiin uusiin ammoniumnitraattituotelajeihin, joiden typpipitoisuus on suurempi kuin 28 painoprosenttia. Koska vireillepanoa koskevassa ilmoituksessa viitattiin uusiin tuotelajeihin niiden koostumusta tarkemmin täsmentämättä, komissio katsoi ilmoituksen jo kattavan tämän pyynnön.

               (10)Eräät asianomaiset osapuolet esittivät vaatimuksen, että komission olisi oma-aloitteisesti muutettava osittainen tarkastelu kattavaksi tarkasteluksi, koska voimassa olevien toimenpiteiden käyttöönoton jälkeen olosuhteet olivat monelta osin muuttuneet muun muassa Venäjän saatua markkinatalousaseman ja EU:n laajennuttua kymmenellä uudella maalla. Sellaista täsmällistä ja riittävää näyttöä ei kuitenkaan esitetty, joka olisi edellyttänyt toimenpiteiden tason muuttamista. Sen vuoksi komissio katsoi, ettei oma-aloitteiseen kattavaan välivaiheen tarkasteluun ollut perusteita. Ensinnäkään markkinatalousaseman myöntäminen Venäjälle ei sinänsä merkitse sitä, että olosuhteet polkumyynnin ja yksittäisille tuottajille aiheutuneen vahingon osalta olisivat automaattisesti muuttuneet. Komissiolle ei esitetty näyttöä siitä, että polkumyyntimarginaali, joka laskettiin vertaamalla Venäjän kustannustasoa ja hintoja vertailumaan kustannuksiin ja hintoihin, eroaisi merkittävästi aiemmissa tutkimuksissa määritetystä marginaalista. Toiseksi laajentuminen ei välttämättä muuta polkumyynnin ja vahingon arviointiperusteita, joiden pohjalta voimassa olevat toimenpiteet on määritetty, eikä komissiolle esitetty asianmukaista näyttöä, joka edellyttäisi niiden muuttamista.

               (11)Eräät osapuolet pyysivät lisäksi selitystä sille, miksi tutkimus pantiin vireille myös Ukrainan osalta, vaikka pyynnössä ei mainittu Ukrainasta peräisin olevien uusien tuotelajien tuontia. Koska välivaiheen tarkastelu rajoittui tarkasteltavana olevan tuotteen selventämiseen, katsottiin, että tulokset eivät olisi sidoksissa minkään yksittäisen maan olosuhteisiin vaan niitä voitaisiin soveltaa kaikessa ammoniumnitraatin tuonnissa tuotteen alkuperästä riippumatta, kun tuontiin sovelletaan toimenpiteitä.

               (12)Lisäksi eräs tarkasteltavana olevan tuotteen yhteisön tuottaja esitti tutkimuksen aikana väitteen, että yksi uusista tuotelajeista luokitellaan CN-koodiin 3105 90 99. Tutkimus kuitenkin osoitti, että CN-koodeihin 3105 20 90 (joka mainitaan pyynnössä) ja 3105 90 99 kuuluvat vain lannoitteet, joiden typpipitoisuus ei ole suurempi kuin 10 painoprosenttia kuivasta vedettömästä tuotteesta. Sen vuoksi tultiin siihen tulokseen, että näitä CN-koodeja ei voida ottaa huomioon, koska ne eivät siis kata lannoitteita, joiden typpipitoisuus on normaalioloissa suurempi kuin 28 painoprosenttia.

               4.Kyselylomakkeet

               (13)Komissio ilmoitti tarkastelun vireillepanosta virallisesti viejämaiden viranomaisille ja osapuolille, joita asian tiedettiin koskevan. Kyselylomake lähetettiin 16:lle Venäjällä ja yhdelle Ukrainassa toimivalle tuottajalle/viejälle sekä pyynnössä mainituille tai muutoin komission tiedossa olleille yhteisössä toimiville tuojille, käyttäjille, tuottajille ja järjestöille, joita asia koskee. Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi vireillepanoa koskevassa ilmoituksessa asetetussa määräajassa.

               (14)Kyselylomakkeen palautti täytettynä kaksi venäläistä vientiä harjoittavaa tuottajaa, yksi ukrainalainen vientiä harjoittava tuottaja ja yksitoista yhteisön tuottajaa. Muutama vientiä harjoittava tuottaja, yhteisön tuottaja, tuoja ja järjestö, jota asia koskee, ilmoitti olevansa asianomainen osapuoli ja esitti huomautuksia. Koska komissiolla oli käytössään kaikki tarvittavat tiedot, tarkastuskäyntejä kyselylomakkeen palauttaneisiin yrityksiin ei pidetty tarpeellisina.

               5.Tutkimusajanjakso

               (15)Tutkimusajanjakso käsitti 1 päivän heinäkuuta 2003 ja 30 päivän kesäkuuta 2004 välisen ajan. Tietoja tarkasteltavana olevan tuotteen ja uusien tuotelajien myynnin, tuonnin ja hankintojen kehityksestä yhteisön markkinoilla kerättiin vuoden 2000 ja tutkimusajanjakson päättymisen väliseltä ajalta.

               B.
                     TARKASTELTAVANA OLEVAn TUOTEen määritelmä ALKUPERÄISissä ASETUksissa

               (16)Tarkasteltavana oleva tuote on Venäjältä ja Ukrainasta peräisin oleva ammoniumnitraatti, joka luokitellaan CN-koodeihin 3102 30 90 (ammoniumnitraatti muuna kuin vesiliuoksena) ja 3102 40 90 (ammoniumnitraatti sekoitettuna kalsiumkarbonaatin tai muiden sellaisten epäorgaanisten aineiden kanssa, jotka eivät ole lannoitteita, typpipitoisuus yli 28 painoprosenttia). Ammoniumnitraatti on kiinteä typpilannoite, jota käytetään yleisesti maataloudessa. Sitä valmistetaan ammoniakista ja typpihaposta, sen typpipitoisuus on suurempi kuin 28 painoprosenttia, ja se voi olla mikrorakeisessa tai rakeisessa muodossa.

               (17)Huomattakoon, että tarkasteltavana oleva tuote sisältää aina epäorgaanisia aineita, jotka eivät ole lannoitteita, mutta ovat stabilointiaineina välttämättömiä. Joskus tuote voi sisältää myös hyvin pieniä määriä sivu- ja/tai hivenravinteita
                  6
               . Epäorgaanisten aineiden, jotka eivät ole lannoitteita, sekä sivu- ja/tai hivenravinteiden määrä on käytännössä kuitenkin marginaalinen, eivätkä ne vaikuta tarkasteltavana olevan tuotteen tullinimikkeeseen. Tässä asetuksessa ammoniumnitraattiin, mukaan luettuina nämä aineet ja/tai ravinteet, jäljempänä ’marginaaliset aineet ja/tai ravinteet’, viitataan ilmaisulla ’tarkasteltavana oleva tuote’.

               C.
                     TUTKIMUKSEN TULOKSET

               (18)Komissio määritti, ovatko voimassa olevat toimenpiteet edelleen riittävät vahinkoa aiheuttavan polkumyynnin torjumiseksi, selvittämällä: 1) ovatko pyynnössä mainitut uudet tuotelajit kemiallisilta ja fyysisiltä ominaisuuksiltaan ja käyttötarkoituksiltaan tarkasteltavana olevan tuotteen kaltaisia; 2) onko olemassa muita sellaisia uusia tuotelajeja kuin pyynnössä mainitut, jotka ovat tai voivat olla kemiallisilta ja fyysisiltä ominaisuuksiltaan ja käyttötarkoituksiltaan tarkasteltavana olevan tuotteen kaltaisia; 3) onko edellisten kohtien tulosten perusteella tarpeen selventää tarkasteltavana olevan tuotteen määritelmää ja kuvausta muuttuneiden olosuhteiden vuoksi.

               (19)Tässä asetuksessa käytetään seuraavia kemiallisia ja maataloustieteellisiä käsitteitä asetuksessa (EY) N:o 2003/2003
                  7
               , jäljempänä ’lannoiteasetus’, olevien määritelmien mukaisessa merkityksessä: pääravinteet (typpi, fosfori ja kalium), sivuravinteet (kalsium, magnesium, natrium ja rikki), hivenravinteet (boori, koboltti, kupari, rauta, mangaani, molybdeeni ja sinkki), runsastyppiset ammoniumnitraattilannoitteet (typpipitoisuus yli 28 painoprosenttia), yksiravinteiset lannoitteet (sisältää vain yhtä pääravinnetta) ja moniravinteiset lannoitteet (sisältää useampaa kuin yhtä pääravinnetta).

               1.Tarkasteltavana olevan tuotteen ja pyynnössä mainittujen uusien tuotelajien kemialliset ja fyysiset ominaisuudet ja käyttötarkoitukset

               (20)Tarkasteltavana oleva tuote valmistetaan ammoniakista (NH3) ja typpihaposta (HNO3), jolloin syntyy ammoniumnitraattia (NH4NO3), jäljempänä ’AN’. Tarkasteltavana olevan tuotteen typpipitoisuus on suurempi kuin 28 painoprosenttia (yleensä 33–34 painoprosenttia). Ammoniumnitraatin ja typen pitoisuussuhde, joka riippuu alkuaineiden atomipainosta, on 2,86. Koska tarkasteltavana oleva tuote sisältää enemmän kuin 28 painoprosenttia typpeä, se sisältää näin ollen automaattisesti yli 80 painoprosenttia ammoniumnitraattia (yleensä 94–97 painoprosenttia)
                  8
               . Kuten 17 kappaleessa mainitaan, tarkasteltavana oleva tuote sisältää myös marginaalisia aineita ja/tai ravinteita, joiden yhteenlaskettu pitoisuus ei voi koskaan olla yli 20 painoprosenttia, koska ammoniumnitraatin osuus tarkasteltavana olevasta tuotteesta on vähintään 80 prosenttia.

               (21)Tarkasteltavana olevaa tuotetta karakterisoi kaksi ominaisuutta: typen esiintymismuoto sekä typen ja ammoniumnitraatin pitoisuus. Typpi ilmaistaan nitraattityppenä (nitraatti-ioni NO3-) ja ammoniumtyppenä (ammoniumioni NH4+), ja niiden pitoisuussuhde on 1:1. Typpipitoisuus on aina yli 28 painoprosenttia ja, kuten edellä osoitettiin, ammoniumnitraattipitoisuus on siksi aina yli 80 painoprosenttia.

               (22)Tutkimuksessa havaittiin, että myös pyynnössä mainitut uudet tuotelajit valmistetaan ammoniakista ja typpihaposta, niiden typpipitoisuus on yli 28 painoprosenttia ja ammoniumnitraattipitoisuus on siis yli 80 painoprosenttia. Nämä uudet tuotelajit sisältävät toisinaan ammoniumnitraatin lisäksi marginaalisia aineita ja/tai ravinteita. Näissäkin tuotteissa typpi esiintyy nitraattityppenä ja ammoniumtyppenä, ja näiden pitoisuussuhde oli myös noin 1:1.

               (23)Pyynnössä mainitut uudet tuotelajit käyvät kuitenkin läpi ylimääräisen valmistusvaiheen, jossa niihin lisätään muita pääravinteita
                  9
                kuin typpeä, eli fosforia ja/tai kaliumia, mikä muuttaa tuotteen moniravinteiseksi lannoitteeksi
                  10
               . Tämä moniravinteinen lannoite valmistetaan kemiallisin menetelmin tai sekoittamalla. Tutkimuksessa kuitenkin todettiin, että muiden pääravinteiden lisäämisestä huolimatta ja riippumatta siitä, valmistetaanko tuote kemiallisesti vai sekoittamalla, tuotteen sisältämän ammoniumnitraatin olennaiset kemialliset ominaisuudet eivät muutu eli typpi esiintyy samanlaisena yhdisteenä, typen pitoisuus on edelleen yli 28 painoprosenttia ja ammoniumnitraatin pitoisuus yli 80 painoprosenttia.

               (24)Typen ja ammoniumnitraatin pitoisuuksien havaittiin olevan erilaiset kemiallisin menetelmin ja sekoittamalla valmistetuissa moniravinteisissa lannoitteissa. Jos kemiallisin menetelmin valmistetun lannoitteen fosfori ja/tai kaliumpitoisuus on enintään 5 painoprosenttia, kuten pyynnössä todettiin, voi ammoniumnitraattipitoisuus olla yli 80 painoprosenttia (yhdisteissä, joiden ammoniumnitraattipitoisuus on yli 80 prosenttia, saattaa fosforia ja/tai kaliumia olla käytetystä aineesta riippuen enimmillään 7,4–12 painoprosenttia: 7,4 prosenttia, jos kyseessä on ammoniumpolyfosfaatti; 9,2 prosenttia, jos kyseessä on diammoniumfosfaatti; 10,4 prosenttia, jos kyseessä on monoammoniumfosfaatti; ja 12 prosenttia, jos kyseessä on kaliumkloridi). Sekoittamalla valmistettujen lannoitteiden todettiin koostuvan tarkasteltavana olevan tuotteen ja fosfori- ja/tai kaliumravinteiden rakeista tai mikrorakeista, joita on sekoitettu yhteen niin, että ammoniumnitraatin osuus yhdisteen kokonaispainosta on vähintään 80 painoprosenttia.

               (25)Uusien tuotelajien fyysisiä ominaisuuksia voitiin tarkastella suhteessa niiden agronomisiin eli viljelyyn vaikuttaviin ominaisuuksiin, koska niiden havaittiin liittyvän läheisesti toisiinsa. Lannoitteen viljelyyn vaikuttavat ominaisuudet riippuvat yleensä pääasiassa sen sisältämistä pääravinteista
                  11
                sekä niiden esiintymismuodosta ja määrästä (painoprosentteina). Näiden kolmen kriteerin perusteella todettiin, että tarkasteltavana olevalla tuotteella ja pyynnössä mainituilla uusilla tuotelajeilla on typen ja ammoniumnitraatin osalta samanlaiset viljelyyn vaikuttavat ominaisuudet. Typpi esiintyy molemmissa tuoteryhmissä sellaisessa muodossa, että se tyydyttää viljelykasvien typen tarpeen sekä lyhyellä että keskipitkällä/pitkällä aikavälillä. Kasvit voivat käyttää nitraattityppenä olevan typen helposti ja välittömästi mutta ammoniumtyppenä olevan typen vasta lisäprosessoinnin (maaperän bakteerien fermentoinnin) jälkeen. Lisäksi 28 painoprosentin raja osoittautui merkittäväksi kasvien typen tarpeen tyydyttämisen kannalta, mikä on todettu yhteisön tasolla lannoiteasetuksessa, jonka 25 artiklan määritelmän mukaan runsastyppisiä ammoniumnitraattilannoitteita ovat vain ne, joiden typpipitoisuus ylittää 28 painoprosenttia. Tästä seuraa, että sekä tarkasteltavana oleva tuote että pyynnössä mainitut uudet tuotelajit täyttävät viljelykasvien typen tarpeen yhtä lailla riippumatta siitä, että uudet tuotteet sisältävät typen ohella myös muita pääravinteita eli fosforia ja/tai kaliumia, jotka eivät heikennä typen ominaisuuksia viljelyn kannalta.

               (26)Käyttötarkoituksista todettakoon, ettei yksikään osapuoli kiistänyt sitä, että samat viljelijät käyttivät sekä tarkasteltavana olevaa tuotetta että pyynnössä mainittuja uusia tuotelajeja tutkimusajanjaksona samoihin tarkoituksiin, kunhan tuotteiden ammoniumnitraattipitoisuus oli riittävä. Tätä päätelmää tukivat markkinatutkimustulokset, joiden mukaan lähes kaikki tutkimukseen osallistuneista viljelijöistä olivat siirtyneet tarkasteltavana olevasta tuotteesta uusiin tuotelajeihin, koska ne olivat halvempia. Asian vahvisti myös eräs maahantuoja.

               (27)Lisäksi eräässä julkisessa lähteessä viitattiin uusiin tuotelajeihin käyttämällä joko tunnusta AN tai tunnusta NP/NK/NPK. Tämä tukee päätelmää, että tavarantoimittajan (vientiä harjoittava tuottaja ja tuoja) markkinastrategia ja kuluttajien käsitykset kävivät yksiin siltä osin, että tarkasteltavana olevan tuotteen ja uusien tuotelajien katsottiin täyttävän samat tarpeet.

               (28)Tämän vuoksi tultiin siihen tulokseen, että kemialliselta ja fyysiseltä/agronomiselta kannalta katsottuna pyynnössä mainittuja uusia tuotelajeja ei voida pitää tarkasteltavana olevana tuotteena, koska ne sisältävät typen ohella muita pääravinteita eli fosforia ja/tai kaliumia. Ammoniumnitraattipitoisuuden (kunhan se oli yli 80 painoprosenttia), tuotteiden mahdollisesti sisältämien marginaalisten aineiden ja ravinteiden sekä käyttötarkoitustensa osalta tarkasteltavana oleva tuote ja pyynnössä mainitut uudet tuotelajit osoittautuivat kuitenkin samanlaisiksi. Sen vuoksi pyynnössä mainittuihin uusiin tuotelajeihin sisältyviä ammoniumnitraattia ja marginaalisia aineita ja/tai ravinteita olisi myös pidettävä tarkasteltavana olevana tuotteena.

               2.Tarkasteltavana olevan tuotteen ja muiden kuin pyynnössä mainittujen uusien tuotelajien kemialliset ja fyysiset ominaisuudet ja käyttötarkoitukset

               (29)Komissio selvitti niin ikään, onko pyynnössä mainittujen tuotelajien lisäksi olemassa muita uusia tuotelajeja, jotka ovat tai voisivat olla kemiallisilta ja fyysisiltä perusominaisuuksiltaan ja käyttötarkoituksiltaan samanlaisia kuin tarkasteltavana oleva tuote ja joita olisi siis myös pidettävä tarkasteltavana olevana tuotteena.

               (30)Kuten edellä todettiin, tarkasteltavana olevan tuotteen olennaiset kemialliset ominaisuudet, jotka määräävät sen viljelyyn vaikuttavat ominaisuudet, ovat typen esiintymismuoto sekä typen ja ammoniumnitraatin pitoisuus. Näin ollen tutkittiin, sisältävätkö muut lannoitteet tai voisivatko ne sisältää nitraattityppenä ja ammoniumtyppenä ilmaistua typpeä yli 28 painoprosenttia (ja siis ammoniumnitraattia yli 80 painoprosenttia).

               (31)Tutkimuksessa yksilöitiin seuraavat uudet tuotelajit: 1) ammoniumsulfaatin ja ammoniumnitraatin kaksoissuolat ja seokset (luokitellaan tällä hetkellä CN-koodiin 3102 29 00), 2) kalsiumnitraatin ja ammoniumnitraatin kaksoissuolat ja seokset, (luokitellaan tällä hetkellä CN-koodiin 3102 60 00), 3) magnesiumsuolojen ja ammoniumnitraatin kaksoissuolat ja seokset (luokitellaan tällä hetkellä CN-koodiin 3102 90 00) ja 4) NPK-, NP- ja NK-lannoitteet, joiden fosfori-, kalium- tai PK-pitoisuus oli suurempi kuin pyynnössä mainittu 5 painoprosenttia mutta ei ylittänyt suurinta pitoisuutta, joka on kemiallisesti mahdollinen typpipitoisuuden ollessa yli 28 painoprosenttia (katso 24 kappale). Tämä luettelo ei ole kattava.

               (32)Uusien tuotelajien todettiin kemiallisen rakenteensa ja viljelyyn vaikuttavien ominaisuuksiensa perusteella sopivan samoihin käyttötarkoituksiin kuin tarkasteltavana oleva tuote, kunhan niiden typpipitoisuus oli riittävä eli yli 28 painoprosenttia (ja ammoniumnitraattipitoisuus siis yli 80 painoprosenttia).

               (33)Näin ollen tultiin siihen tulokseen, että tarkasteltavana oleva tuote ja muut kuin pyynnössä mainitut uudet tuotelajit olivat samanlaisia niiltä osin, että niiden ammoniumnitraattipitoisuus oli sama, kunhan se oli yli 80 painoprosenttia, ne sisälsivät mahdollisesti marginaalisia aineita ja/tai ravinteita ja niiden tärkeimmät käyttötarkoitukset olivat samat. Sen vuoksi myös muihin kuin pyynnössä mainittuihin uusiin tuotelajeihin sisältyviä ammoniumnitraattia ja marginaalisia aineita ja/tai ravinteita olisi myös pidettävä tarkasteltavana olevana tuotteena.

               (34)Joidenkin asianomaisten osapuolten mielestä ei ollut perusteltua ottaa mukaan sellaisia lannoitteita, joiden ei pyynnössä ollut ilmoitettu aiheuttavan ongelmia. Todettakoon tässä yhteydessä, että tässä tutkimuksessa oli tarkoitus tarkastella kaikkia sellaisia uusia tuotelajeja, joita olisi pidettävä tarkasteltavana olevana tuotteena siitä syystä, että ne ovat olennaisilta fyysisiltä ja kemiallisilta perusominaisuuksiltaan ja käyttötarkoituksiltaan samanlaisia kuin tarkasteltavana oleva tuote. Sen vuoksi vireillepanoa koskevassa ilmoituksessa viitattiin uusiin tuotelajeihin niiden kemiallista koostumusta tarkemmin täsmentämättä, koska tarkoituksena oli selvittää objektiivisin kriteerein, olisiko uusia tuotelajeja sisällytettävä toimenpiteiden soveltamisalaan ja jos olisi, mitkä niistä. Näin ollen katsottiin, että kaikki lannoitetyypit, jotka sisältävät tarkasteltavana olevaa tuotetta, ja niiden tariffiin luokittelu voitiin ottaa tutkimuksen kohteeksi ja sisällyttää tämän asetuksen soveltamisalaan. Tästä syystä väitettä ei voitu hyväksyä.

               3.Päätelmät

               (35)Edellä olevien havaintojen valossa päätellään, että kaikkia uusia tuotelajeja olisi pidettävä tarkasteltavana olevana tuotteena yksinomaan niiden ammoniumnitraattipitoisuuden perusteella, kunhan se ylittää 80 painoprosenttia, sekä niiden sisältämien marginaalisten aineiden ja/tai ravinteiden, ei kuitenkaan pääravinteiden fosforin ja kaliumin, perusteella. Jotta voimassa olevia toimenpiteitä sovellettaisiin vain sellaiseen tarkasteltavana olevaan tuotteeseen, joka sisältyy kaikkiin uusiin tuotelajeihin, näyttäisi olevan perusteltua soveltaa voimassa olevia toimenpiteitä suhteessa tarkasteltavana olevan tuotteen osuuteen koko yhdisteessä.

               (36)Tältä osin katsotaan, että tuotaessa sellaisia moniravinteisia
                  12
                ammoniumnitraattilannoitteita, joiden typpipitoisuus on yli 28 painoprosenttia, voimassa olevia toimenpiteitä olisi sovellettava suhteessa ammoniumnitraatin ja marginaalisten aineiden ja/tai ravinteiden osuuteen tuotteesta. Jotta tulli kannettaisiin yhdisteen sisältämän tarkasteltavana olevan tuotteen määrän mukaan eikä tullimenettelystä tulisi liian monimutkaista, on yhdisteiden pitoisuuksien perusteella määritetty neljä eri luokkaa, joihin sovelletaan eri tulleja: 1) yhdisteet, joiden fosfori- ja/tai kaliumpitoisuus on pienempi kuin 3 painoprosenttia, 2) yhdisteet, joiden fosfori- ja/tai kaliumpitoisuus on vähintään 3 mutta pienempi kuin 6 painoprosenttia, 3) yhdisteet, joiden fosfori- ja/tai kaliumpitoisuus on vähintään 6 mutta pienempi kuin 9 painoprosenttia, 4) yhdisteet, joiden fosfori- ja/tai kaliumpitoisuus on vähintään 9 mutta enintään 12 painoprosenttia.

               (37)Alkuperäisten asetusten artiklaosassa olevaa tarkasteltavana olevan tuotteen kuvausta on tarpeen selventää: ilmaus ’ammoniumnitraatti’ olisi korvattava ilmauksella ’kiinteät lannoitteet, joiden ammoniumnitraattipitoisuus on suurempi kuin 80 painoprosenttia’. Näin voidaan ottaa huomioon se, että on olemassa useita lannoitteita, jotka sisältävät ammoniumnitraattia yli 80 painoprosenttia sekä nitraattityppenä tai ammoniumtyppenä olevaa typpeä yli 28 painoprosenttia, ja välttyä sekoittamasta tarkasteltavana olevaa tuotetta sen tärkeimpään ainesosaan (ammoniumnitraattiin),

               (38)Useat asianomaiset osapuolet vastustivat menettelyä, jota he kuvasivat voimassa olevien toimenpiteiden ulottamiseksi muihin tuotteisiin kuin tarkasteltavana olevaan tuotteeseen. On syytä pitää mielessä, ettei edellä olevissa päätelmissä edellytetä voimassa olevien toimenpiteiden ulottamista uusiin tuotelajeihin sellaisenaan vaan suhteessa tarkasteltavana olevan tuotteen osuuteen uusissa tuotteissa.

               ON ANTANUT TÄMÄN ASETUKSEN:

               1 artikla

               1.Korvataan asetuksen (EY) N:o 658/2002 1 artiklan 1 kohta seuraavasti:

               ”1.
                     Otetaan käyttöön lopullinen polkumyyntitulli tuotaessa Venäjältä peräisin olevia CN-koodeihin 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 ja ex 3105 90 91 kuuluvia kiinteitä lannoitteita, joiden ammoniumnitraattipitoisuus on suurempi kuin 80 painoprosenttia.”

               2.Korvataan asetuksen (EY) N:o 132/2001 1 artiklan 1 kohta seuraavasti:

               ”1.
                     Otetaan käyttöön lopullinen polkumyyntitulli tuotaessa Ukrainasta peräisin olevia CN-koodeihin 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 ja ex 3105 90 91 kuuluvia kiinteitä lannoitteita, joiden ammoniumnitraattipitoisuus on suurempi kuin 80 painoprosenttia.”

               3.Korvataan asetuksen (EY) N:o 658/2002 1 artiklan 2 kohta seuraavasti:

               ”2.
                     Lopullinen polkumyyntitulli on seuraava kiinteä euromäärä tonnilta:

                        Tavaran kuvaus

                        CN-koodi

                        Taric-
                           koodi

                        Kiinteä tulli (euroa tonnilta)

                        -
                              Ammoniumnitraatti muuna kuin vesiliuoksena

                        -
                              Ammoniumnitraatti sekoitettuna kalsiumkarbonaatin tai muiden sellaisten epäorgaanisten aineiden kanssa, jotka eivät ole lannoitteita, typpipitoisuus suurempi kuin 28 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, jotka eivät sisällä fosforia eivätkä kaliumia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna ja/tai kaliumpitoisuus K2O:na laskettuna pienempi kuin 3 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna ja/tai kaliumpitoisuus K2O:na laskettuna vähintään 3 painoprosenttia mutta pienempi kuin 6 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna ja/tai kaliumpitoisuus K2O:na laskettuna vähintään 6 painoprosenttia mutta pienempi kuin 9 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna ja/tai kaliumpitoisuus K2O:na laskettuna vähintään 9 painoprosenttia mutta enintään 12 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna ja kaliumpitoisuus K2O:na laskettuna pienempi kuin 3 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna ja kaliumpitoisuus K2O:na laskettuna vähintään 3 painoprosenttia mutta pienempi kuin 6 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna ja kaliumpitoisuus K2O:na laskettuna vähintään 6 painoprosenttia mutta pienempi kuin 9 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna ja kaliumpitoisuus K2O:na laskettuna vähintään 9 painoprosenttia mutta enintään 12 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna pienempi kuin 3 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna vähintään 3 painoprosenttia mutta pienempi kuin 6 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna vähintään 6 painoprosenttia mutta pienempi kuin 9 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna vähintään 9 painoprosenttia mutta enintään 10,40 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna pienempi kuin 3 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna vähintään 3 painoprosenttia mutta pienempi kuin 6 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna vähintään 6 painoprosenttia mutta pienempi kuin 9 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna vähintään 9 painoprosenttia mutta enintään 10,40 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, kaliumpitoisuus K2O:na laskettuna pienempi kuin 3 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, kaliumpitoisuus K2O:na laskettuna vähintään 3 painoprosenttia mutta pienempi kuin 6 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, kaliumpitoisuus K2O:na laskettuna vähintään 6 painoprosenttia mutta pienempi kuin 9 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, kaliumpitoisuus K2O:na laskettuna vähintään 9 painoprosenttia mutta enintään 12 painoprosenttia

                        3102 30 90

                        3102 40 90

                        3102 29 00

                        3102 60 00

                        3102 90 00

                        3105 10 00

                        3105 10 00

                        3105 10 00

                        3105 10 00

                        3105 10 00

                        3105 20 10

                        3105 20 10

                        3105 20 10

                        3105 20 10

                        3105 51 00

                        3105 51 00

                        3105 51 00

                        3105 51 00

                        3105 59 00

                        3105 59 00

                        3105 59 00

                        3105 59 00

                        3105 90 91

                        3105 90 91

                        3105 90 91

                        3105 90 91

                        --

                        --

                        10

                        10

                        10

                        10

                        20

                        30

                        40

                        50

                        30

                        40

                        50

                        60

                        10

                        20

                        30

                        40

                        10

                        20

                        30

                        40

                        30

                        40

                        50

                        60

                        47,07

                        47,07

                        47,07

                        47,07

                        47,07

                        47,07

                        45,66

                        44,25

                        42,83

                        41,42

                        45,66

                        44,25

                        42,83

                        41,42

                        45,66

                        44,25

                        42,83

                        42,17

                        45,66

                        44,25

                        42,83

                        42,17

                        45,66

                        44,25

                        42,83

                        41,42”

               4.Korvataan asetuksen (EY) N:o 132/2001 1 artiklan 2 kohta seuraavasti:

               ”2.
                     Lopullinen polkumyyntitulli on seuraava kiinteä euromäärä tonnilta:

                        Tavaran kuvaus

                        CN-koodi

                        Taric-
                           koodi

                        Kiinteä tulli (euroa tonnilta)

                        -
                              Ammoniumnitraatti muuna kuin vesiliuoksena

                        -
                              Ammoniumnitraatti sekoitettuna kalsiumkarbonaatin tai muiden sellaisten epäorgaanisten aineiden kanssa, jotka eivät ole lannoitteita, typpipitoisuus suurempi kuin 28 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, jotka eivät sisällä fosforia eivätkä kaliumia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna ja/tai kaliumpitoisuus K2O:na laskettuna pienempi kuin 3 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna ja/tai kaliumpitoisuus K2O:na laskettuna vähintään 3 painoprosenttia mutta pienempi kuin 6 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna ja/tai kaliumpitoisuus K2O:na laskettuna vähintään 6 painoprosenttia mutta pienempi kuin 9 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna ja/tai kaliumpitoisuus K2O:na laskettuna vähintään 9 painoprosenttia mutta enintään 12 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna ja kaliumpitoisuus K2O:na laskettuna pienempi kuin 3 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna ja kaliumpitoisuus K2O:na laskettuna vähintään 3 painoprosenttia mutta pienempi kuin 6 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna ja kaliumpitoisuus K2O:na laskettuna vähintään 6 painoprosenttia mutta pienempi kuin 9 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna ja kaliumpitoisuus K2O:na laskettuna vähintään 9 painoprosenttia mutta enintään 12 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna pienempi kuin 3 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna vähintään 3 painoprosenttia mutta pienempi kuin 6 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna vähintään 6 painoprosenttia mutta pienempi kuin 9 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna vähintään 9 painoprosenttia mutta enintään 10,40 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna pienempi kuin 3 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna vähintään 3 painoprosenttia mutta pienempi kuin 6 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna vähintään 6 painoprosenttia mutta pienempi kuin 9 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, fosforipitoisuus P2O5:na laskettuna vähintään 9 painoprosenttia mutta enintään 10,40 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, kaliumpitoisuus K2O:na laskettuna pienempi kuin 3 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, kaliumpitoisuus K2O:na laskettuna vähintään 3 painoprosenttia mutta pienempi kuin 6 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, kaliumpitoisuus K2O:na laskettuna vähintään 6 painoprosenttia mutta pienempi kuin 9 painoprosenttia

                        -
                              Kiinteät lannoitteet, ammoniumnitraattipitoisuus suurempi kuin 80 painoprosenttia, kaliumpitoisuus K2O:na laskettuna vähintään 9 painoprosenttia mutta enintään 12 painoprosenttia

                        3102 30 90

                        3102 40 90

                        3102 29 00

                        3102 60 00

                        3102 90 00

                        3105 10 00

                        3105 10 00

                        3105 10 00

                        3105 10 00

                        3105 10 00

                        3105 20 10

                        3105 20 10

                        3105 20 10

                        3105 20 10

                        3105 51 00

                        3105 51 00

                        3105 51 00

                        3105 51 00

                        3105 59 00

                        3105 59 00

                        3105 59 00

                        3105 59 00

                        3105 90 91

                        3105 90 91

                        3105 90 91

                        3105 90 91

                        --

                        --

                        10

                        10

                        10

                        10

                        20

                        30

                        40

                        50

                        30

                        40

                        50

                        60

                        10

                        20

                        30

                        40

                        10

                        20

                        30

                        40

                        30

                        40

                        50

                        60

                        33,25

                        33,25

                        33,25

                        33,25

                        33,25

                        33,25

                        32,25

                        31,25

                        30,26

                        29,26

                        32,25

                        31,25

                        30,26

                        29,26

                        32,25

                        31,25

                        30,26

                        29,79

                        32,25

                        31,25

                        30,26

                        29,79

                        32,25

                        31,25

                        30,26

                        29,26”

               2 artikla

               Tämä asetus tulee voimaan […ntena/ntenä] päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä […].

                     Neuvoston puolesta

                     Puheenjohtaja

                     (1)
                  EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12).

                     (2)
                  EYVL L 198, 23.8.1995, s. 1.

                     (3)
                  EYVL L 93, 26.3.1998, s. 1.

                     (4)
                  EYVL L 102, 18.4.2002, s. 1, asetus sellaisena kuin se on muutettuna asetuksella (EY) N:o 993/2004 (EUVL L 182, 19.5.2004, s. 28).

                     (5)
                  EYVL L 23, 25.1.2001, s. 1, asetus sellaisena kuin se on muutettuna asetuksella (EY) N:o 993/2004 (EUVL L 182, 19.5.2004, s. 28).

                     (6)
                  Käsitteiden ’sivuravinne’ ja ’hivenravinne’ määritelmien osalta katso tämän asetuksen johdanto-osan kappale 19 ja asetuksen (EY) N:o 2003/2003 2 artiklan c ja d kohta (EUVL L 304, 21.11.2003, s. 1).

                     (7)
                  EUVL L 304, 21.11.2003, s. 1.

                     (8)
                  Typen (N) atomipaino on 14,0067, vedyn (H) 1,00794 ja hapen (O) 15,9994. Ammoniumnitraatin kokonaismolekyylipaino on siis 80,04, josta typen osuus on 28,01. Ammoniumnitraatin ja typen pitoisuussuhde on noin 2,86.

                     (9)
                  Katso tämän asetuksen johdanto-osan 19 kappale ja lannoiteasetuksen 2 artiklan b kohdassa oleva määritelmä.

                     (10)
                  Katso tämän asetuksen johdanto-osan 19 kappale ja lannoiteasetuksen 2 artiklan j kohdassa oleva määritelmä.

                     (11)
                  Katso tämän asetuksen johdanto-osan 19 kappale ja lannoiteasetuksen 2 artiklan b kohdassa oleva määritelmä.

                     (12)
                  Katso lannoiteasetuksen 2 artiklan j kohdassa oleva määritelmä.